মোহালিত শ্ৰীলংকাৰ বিৰুদ্ধে খেলা বিৰাট কোহলিৰ শততম টেষ্টখনক লৈ ক্ৰিকেট অনুৰাগীসকলৰ মাজত ব্যাপক উৎসুকতা দেখা গৈছিল।
অৱশ্যে দৰ্শকৰ প্ৰত্যাশা পূৰণ কৰিব পৰাকৈ কোহলিয়ে এই টেষ্টখনৰ প্ৰথম ইনিংছত কোনো স্মৰণীয় শতক বা অৰ্দ্ধশতক কৰিব নোৱাৰিলে। ব্যক্তিগত ৪৫ ৰাণ কৰি আউট হয় কোহলি।
তথাপি এক বিৰাট অভিলেখ স্পৰ্শ কৰিবলৈ সক্ষম হয় টীম ইণ্ডিয়াৰ সফল প্ৰাক্তন অধিনায়কগৰাকী।
কোহলিয়ে ছয় নম্বৰ ভাৰতীয় ক্ৰিকেটাৰ হিচাপে টেষ্ট ক্ৰিকেটত আঠ হাজাৰ ৰাণ সম্পূৰ্ণ কৰে। নিজৰ ১০০তম টেষ্টত তেওঁ এই অভিলেখৰ গৰাকী হয়।
ব্যক্তিগত ৪৫ৰাণত আউট হোৱা কোহলিয়ে টেষ্ট ক্ৰিকেটত মুঠ ৮০০৭ৰাণ কৰিছে।
টেষ্ট ক্ৰিকেটত ভাৰতীয়সকলৰ ভিতৰত সৰ্বাধিক ৰাণ আছে শচীন তেণ্ডুলকাৰৰ নামত। শচীনে ২০০খন টেষ্ট খেলি মুঠ ৰাণ কৰিছে ১৫৯২১ৰাণ। বিশ্ব টেষ্ট ক্ৰিকেটৰ ইতিহাসত শচীনৰ ৰাণ সংখ্যাই আটাইতকৈ বেছি।
ভাৰতীয় ক্ৰিকেটাৰৰ এই তালিকাৰ দ্বিতীয় স্থানত আছে ৰাহুল দ্ৰাবিড়। তেওঁ ১৬৪ খন টেষ্ট খেলি মুঠ ১৩২৮৮ৰাণ কৰিছে। ইয়াৰ ভিতৰত ৩৬টা শতকো আছে।
সুনীল গাভাস্কাৰে ১২৫খন টেষ্ট খেলি ৩৪টা শতকসহ মুঠ ১০১২২ৰাণ কৰিছে। ভিভিএছ লক্ষ্মণে ১৩৪খন টেষ্ট খেলি ১৭টা শতকসহ মুঠ ৮৭৮১ৰাণ কৰিছে।
আনহাতে, বীৰেন্দ্ৰ সেহৱাগে ১০৪খন টেষ্ট খেলি ২৩টা শতকসহ মুঠ ৮৫৮৬ ৰাণ কৰিছে। কোহলিয়ে ১০০খন টেষ্ট খেলি ৮০০৭ৰাণ কৰে। কোহলিৰ নামত আছে ২৭টা শতক।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
